Muutoksia keskussairaalan pysäköintiin syksyllä

Etelä-Karjalan keskussairaalan (Kahilanniemen kampus) pysäköintikäytännöt uudistuvat marraskuussa 2026. Muutos koskee koko aluetta, eli pysäköintitaloa sekä piha-alueita.

Muutoksen taustalla on pysäköintioperaattorin kilpailutus, koska nykyisen toimijan järjestelmän tuki on loppumassa. Nyt uuden toimijan myötä on samalla mahdollisuus sujuvoittaa pysäköintikäytäntöjä.

Pysäköintijärjestelyistä vastaa jatkossa suomalainen teknologiayritys 6Sense Innovations Oy.

Pysäköinti toimii jatkossa kameratunnistuksella

-Kameroita asetetaan eri puolelle alueita, muun muassa kaikille sisäänajoväylille. Pysäköinninvalvonta alueella toimii jatkossa kameratunnistuksella. Kun alueelle ajetaan, kamerat tunnistavat ajoneuvon rekisterikilven sisään- ja ulosajossa, Etelä-Karjalan Sairaalaparkki Oy:n toimitusjohtaja Tanja Kaarna sanoo.

Pysäköinnin voi maksaa jatkossa EasyPark ja ParkMan sovelluksilla, verkkomaksulla, maksuautomaateilla tai laskulla. Alle 30 minuutin asiakaskäynnit ovat jatkossa maksuttomia.

Liikuntaesteiset pysäköintipaikat (LE-paikat) säilyvät maksuttomina, mutta luvan haltijan on ilmoitettava erikseen luvan olemassaolosta. Tästä ohjeistetaan tarkemmin elo-syyskuussa.

Huoltoajoneuvoille ja muulle ammattiliikenteelle annetaan erilliset toimintaohjeet syksyllä.

Pysäköintijärjestelmän uudistus koskee myös sairaalan henkilöstöä. Pysäköinnin hinnat eivät muutu henkilöstölle, mutta nykyiset luvat vaihtuvat ja jokainen työntekijä tekee sopimuksen pysäköinnistä Ekhvan sijaan pysäköinnistä vastaavan 6sense Innovations Oy:n kanssa.

Lisätietoja:

Vesa Reponen, tukipalvelujohtaja, Etelä-Karjalan hyvinvointialue, vesa.reponen@ekhva.fi p. 040 015 1107

Tanja Kaarna, toimitusjohtaja, Etelä-Karjalan Sairaalaparkki Oy, tanja.kaarna@gmail.com p. 044 791 4727

Roni Westerling, toimitusjohtaja, 6sense Innovations, roni.westerling@6si.ai